संक्षेप करने के लिए दस्तावेज़: वैश्विक महामारी के दौर में एक अच्छी बात ये हुई कि इस महामारी से निपटने के लिए एक साल के भीतर ही वैक्सीन तैयार कर ली गई.

भारत समेत दुनियाभर के देशों में कोविशील्ड जिसे एस्ट्राज़ेनेका और ऑक्सफ़ोर्ड यूनिवर्सिटी के वैज्ञानिकों ने तैयार किया है, का इस्तेमाल किया जा रहा है. इस वैक्सीन का उत्पादन भारत स्थित सीरम इंस्टीट्यूट ऑफ़ इंडिया ने किया है. लेकिन अब इस वैक्सीन के सुरक्षित होने को लेकर सवाल खड़े होने लगे हैं. कई देशों में टीकाकरण को अस्थायी तौर पर रोक दिया गया है.

टीकाकरण को रोकने वाले देशों में सबसे नया नाम बुल्गारिया का है. 

थाईलैंड में ख़ून का थक्का जमने की शिकायत के बाद एस्ट्राज़ेनेका कंपनी की वैक्सीन के इस्तेमाल को फ़िलहाल टाल दिया गया है. हालांकि यूरोपीय मेडिसिन्स एजेंसी (ईएमए) ने ऐसी किसी भी स्थिति के पैदा होने से इनकार किया है.

समाप्त

लेकिन थाईलैंड का यह क़दम इसलिए भी महत्वपूर्ण है क्योंकि थाईलैंड के प्रधानमंत्री शुक्रवार को वैक्सीन लेने वाले थे. इसी के साथ देश में टीकाकरण शुरू होने वाला था लेकिन अभी इसे रद्द कर दिया गया है. 

कई दूसरे देशों में भी टीकाकरण पर रोक

इससे पूर्व डेनमार्क, नॉर्वे, आइसलैंड समेत कई यूरोपीय देश अपने यहां इस वैक्सीन के इस्तेमाल पर अस्थाई रोक लगा चुके हैं. 

अभी तक यूरोप में 50 लाख से अधिक लोगों को टीका दिया जा चुका है. जिनमें से 30 ऐसे मामले सामने आए हैं जिनमें लोगों ने ख़ून का थक्का जमने की शिकायत की है. 

सावधानी के तहत ही इटली और ऑस्ट्रिया में भी इस वैक्सीन के कुछ बैचेज़ के इस्तेमाल को फ़िलहाल रोक दिया गया है.  इसके साथ ही एस्टोनिया, लातविया, लिथूआनिया और लक्ज़मबर्ग ने भी वैक्सीन के उन बैच पर रोक लगा दी है जिसे ऑस्ट्रिया ने अपने यहां प्रतिबंधित किया है. 

इन यूरोपीय देशों के अलावा कुछ ख़बरों में ये भी दावा किया गया कि दक्षिण कोरिया में इस वैक्सीन को लेने के बाद दो लोगों की मौत हो गई. 

हालांकि इस बीच ऑस्ट्रेलिया ने कहा है कि वो अपने यहां एस्ट्राज़ेनेका की कोविड-19 वैक्सीन को जारी रखेगा क्योंकि वहां इस तरह की (ख़ून का थक्का) कोई शिकायत नहीं मिली है.

वैक्सीन से डरने की ज़रूरत नहीं: डब्लूएचओ

इस बीच विश्व स्वास्थ्य संगठन ने कहा कि वैक्सीन से डरने की ज़रुरत नहीं है क्योंकि इससे ब्लड क्लॉट होने की बात सच है इसके कोई सबूत नहीं है.

वहीं दूसरी ओर यूरोपीय संघ के दवा नियामक ने...\nसंक्षेप उसी भाषा में जिसमें दस्तावेज़ है:
पिछले साल लगभग इसी समय कोरोना संक्रमण ने पूरी दुनिया को अपनी चपेट में ले लिया था. दुनिया के ज़्यादातर देशों में लॉकडाउन लागू किया गया और इंतज़ार शुरू हुआ कोविड-19 की रोकथाम के लिए वैक्सीन का.